CELEX: 32009R1287
Language: lt
Date: 2009-11-27 00:00:00
Title: 2009 m. lapkričio 27 d. Tarybos reglamentas (EB) Nr. 1287/2009, kuriuo nustatomos 2010 m. taikomos tam tikrų Juodosios jūros žuvų išteklių žvejybos galimybės ir susijusios sąlygos

24.12.2009   
            
            
               LT
            
            
               Europos Sąjungos oficialusis leidinys
            
            
               L 347/1
            
         
      TARYBOS REGLAMENTAS (EB) Nr. 1287/2009
   2009 m. lapkričio 27 d.
   kuriuo nustatomos 2010 m. taikomos tam tikrų Juodosios jūros žuvų išteklių žvejybos galimybės ir susijusios sąlygos
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 20 straipsnį,
   atsižvelgdama į 1996 m. gegužės 6 d. Tarybos reglamentą (EB) Nr. 847/96, nustatantį bendrų leistinų sugavimų ir kvotų kasmetinio valdymo papildomas sąlygas (2), ypač į jo 2 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               Pagal Reglamento (EB) Nr. 2371/2002 4 straipsnį Taryba, atsižvelgdama į turimas mokslines rekomendacijas, ypač į Žuvininkystės mokslo, technikos ir ekonomikos komiteto parengtą ataskaitą, turi nustatyti reikiamas naudojimosi vandenimis bei ištekliais ir tausios žvejybos valdymo priemones.
            
         
               (2)
            
            
               Pagal Reglamento (EB) Nr. 2371/2002 20 straipsnį Taryba nustato atskirų išteklių arba išteklių grupių žvejybos galimybes ir paskirsto jas valstybėms narėms.
            
         
               (3)
            
            
               Siekiant užtikrinti veiksmingą žvejybos galimybių valdymą, turėtų būti nustatytos konkrečios žvejybos operacijų vykdymo sąlygos.
            
         
               (4)
            
            
               Reglamento (EB) Nr. 2371/2002 3 straipsnyje pateiktos apibrėžtys, kurios yra svarbios paskirstant žvejybos galimybes.
            
         
               (5)
            
            
               Pagal Reglamento (EB) Nr. 847/96 2 straipsnį privaloma nustatyti išteklius, kuriems taikomos įvairios tame reglamente numatytos priemonės.
            
         
               (6)
            
            
               Siekiant prisidėti prie žuvų išteklių išsaugojimo, 2010 m. turėtų būti įgyvendintos tam tikros papildomos su žvejybos techninėmis sąlygomis susijusios priemonės.
            
         
               (7)
            
            
               Žvejybos galimybės turėtų būti naudojamos pagal šios srities Bendrijos teisės aktus, ypač pagal 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (3), ir 1998 m. kovo 30 d. Tarybos reglamentą (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (4).
            
         
               (8)
            
            
               Siekiant sumažinti į jūrą išmetamų žuvų kiekį, tikslinga uždrausti atrinkti bet kurios rūšies, kuriai taikoma kvota, geriausias žuvis; tai reiškia, kad draudžiama į jūrą išmesti rūšių, kurioms taikomos kvotos, žuvis, kurias pagal Bendrijos žuvininkystės srities teisės aktus galima teisėtai žvejoti ir iškrauti.
            
         
               (9)
            
            
               Siekiant užtikrinti Bendrijos žvejų pragyvenimą, svarbu leisti gaudyti šiuos žuvų išteklius nuo 2010 m. sausio 1 d. Siekiant užtikrinti pragyvenimo šaltinį Bendrijos žvejams, svarbu, kad žvejybą būtų galima pradėti 2010 m. sausio 1 d. Atsižvelgiant į klausimo skubumą, būtina taikyti išimtį dėl šešių savaičių termino, nurodyto Protokolo dėl nacionalinių parlamentų vaidmens Europos Sąjungoje, pridėto prie Europos Sąjungos sutarties ir Europos Bendrijų steigimo sutarčių, I dalies 3 punkte,
            
         PRIĖMĖ ŠĮ REGLAMENTĄ:
   I   SKYRIUS
   
      DALYKAS, TAIKYMO SRITIS IR SĄVOKŲ APIBRĖŽTYS
   
   1 straipsnis
   Dalykas
   Šiuo reglamentu nustatomos 2010 m. taikomos tam tikrų Juodosios jūros žuvų išteklių žvejybos galimybės ir specifinės tų žvejybos galimybių naudojimo sąlygos.
   2 straipsnis
   Taikymo sritis
   1.   Šis reglamentas taikomas Bendrijos žvejybos laivams (toliau – Bendrijos laivai), vykdantiems veiklą Juodojoje jūroje.
   2.   Nukrypstant nuo 1 dalies, šis reglamentas netaikomas žvejybos operacijoms, vykdomoms tik mokslinių tyrimų, kurie atliekami gavus atitinkamos valstybės narės leidimą bei jai prižiūrint, ir apie kuriuos Komisijai bei valstybei narei, kurios vandenyse atliekami tie moksliniai tyrimai, buvo pranešta iš anksto, tikslais.
   3 straipsnis
   Apibrėžtys
   Be Reglamento (EB) Nr. 2371/2002 3 straipsnyje nustatytųjų, šiame reglamente taikomos šios apibrėžtys:
   
               a)
            
            
               VJBŽK – Viduržemio jūros Bendroji žvejybos komisija;
            
         
               b)
            
            
               Juodoji jūra – geografinis VJBŽK reguliuojamas parajonis, apibrėžtas GFCM/33/2009/2 rezoliucijoje;
            
         
               c)
            
            
               bendras leidžiamas sugauti kiekis (BLSK) – kasmet leidžiamas sugauti kiekvieno išteklio kiekis;
            
         
               d)
            
            
               kvota – Bendrijai, valstybei narei arba trečiajai šaliai skirto BLSK dalis.
            
         II   SKYRIUS
   
      ŽVEJYBOS GALIMYBĖS IR SUSIJUSIOS SĄLYGOS
   
   4 straipsnis
   Leidžiamo sugauti kiekio apribojimai ir jo paskirstymas
   Leidžiamo sugauti žuvų kiekio apribojimai, šių apribojimų paskirstymas valstybėms narėms ir papildomos sąlygos, taikomos pagal Reglamento (EB) Nr. 847/96 2 straipsnį, yra nurodyti šio reglamento I priede.
   5 straipsnis
   Specialiosios paskirstymo nuostatos
   I priede nustatyti leidžiamo sugauti žuvų kiekio apribojimai valstybėms narėms nustatomi nedarant poveikio:
   
               a)
            
            
               žvejybos galimybėms, kuriomis buvo pasikeista pagal Reglamento (EB) Nr. 2371/2002 20 straipsnio 5 dalį;
            
         
               b)
            
            
               perskirstymui pagal Reglamento (EEB) Nr. 2847/93 21 straipsnio 4 dalį, 23 straipsnio 1 dalį ir 32 straipsnio 2 dalį bei Reglamento (EB) Nr. 2371/2002 23 straipsnio 4 dalies antrą pastraipą;
            
         
               c)
            
            
               papildomiems iškrovimams, leidžiamiems pagal Reglamento (EB) Nr. 847/96 3 straipsnį;
            
         
               d)
            
            
               pagal Reglamento (EB) Nr. 847/96 5 straipsnį ir Reglamento (EB) Nr. 2371/2002 23 straipsnio 4 dalies pirmą pastraipą atliktiems išskaitymams.
            
         6 straipsnis
   Leidžiamam sugauti žuvų kiekiui ir priegaudai taikomos sąlygos
   1.   Išteklių, kuriems yra nustatyti leidžiamo sugauti žuvų kiekio apribojimai, žuvis galima laikyti laive arba iškrauti tik tais atvejais, jei jas sužvejojo valstybės narės, kuriai paskirta ir dar neišnaudota tų išteklių kvota, žvejybos laivai.
   2.   Visas iškrautas žuvų kiekis vertinamas pagal kvotą arba, jeigu Bendrijos dalis valstybėms narėms nebuvo paskirstyta kvotomis, pagal Bendrijos dalį.
   7 straipsnis
   Draudimas atrinkti geriausias žuvis
   Per žvejybos operacijas sužvejotos tų rūšių, kurioms taikomos kvotos, žuvys laikomos laive, o po to iškraunamos, išskyrus atvejus, kai tai prieštarautų Bendrijos žuvininkystės srities teisės aktuose, kuriais nustatomos techninės, kontrolės ir išteklių išsaugojimo priemonės, visų pirma šiame reglamente, Reglamente (EEB) Nr. 2847/93 ir Reglamente (EB) Nr. 2371/2002, nustatytiems įpareigojimams.
   8 straipsnis
   Techninės pereinamojo laikotarpio priemonės
   Techninės pereinamojo laikotarpio priemonės nustatytos II priede.
   III   SKYRIUS
   
      BAIGIAMOSIOS NUOSTATOS
   
   9 straipsnis
   Duomenų perdavimas
   Valstybės narės, siųsdamos Komisijai duomenis apie iškrautus sugautų žuvų kiekius pagal Reglamento (EEB) Nr. 2847/93 15 straipsnio 1 dalį, naudoja šio reglamento I priede nustatytus išteklių kodus.
   10 straipsnis
   Įsigaliojimas
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2010 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2009 m. lapkričio 27 d.
      
         
            Tarybos vardu
         
         
            Pirmininkas
         
         C. BILDT
         
      
   
   
      (1)  OL L 358, 2002 12 31, p. 59.
   
      (2)  OL L 115, 1996 5 9, p. 3.
   
      (3)  OL L 261, 1993 10 20, p. 1.
   
      (4)  OL L 125, 1998 4 27, p. 1.
   
      I PRIEDAS
      
         Leidžiamo sugauti žuvų kiekio apribojimai ir sąlygos, susijusios su tokių apribojimų, taikomų Bendrijos laivams rajonuose, kuriuose nustatyti leidžiamo sugauti žuvų kiekio apribojimai, kasmetiniu valdymu
      
      Šiose lentelėse nustatyti kiekvieno ištekliaus BLSK ir kvotos (tonomis gyvojo svorio, išskyrus tuos atvejus, kai nurodyta kitaip), jų paskirstymas valstybėms narėms ir susijusios kasmetinio kvotų valdymo sąlygos.
      Kiekvieno rajono žuvų ištekliai nurodomi pagal lotyniškus abėcėlės tvarka išdėstytus rūšių pavadinimus. Šiose lentelėse naudojami tokie žuvų rūšių kodai:
      
                  Mokslinis pavadinimas
               
               
                  Triraidis kodas
               
               
                  Bendrinis pavadinimas
               
            
                  
                     Psetta maxima
                  
               
               
                  TUR
               
               
                  Paprastasis otas
               
            
                  
                     Sprattus sprattus
                  
               
               
                  SPR
               
               
                  Atlantinis šprotas
               
            
         
      
                  
                              Rūšis
                           
                           
                              :
                           
                           
                              Paprastasis otas
                              
                                 Psetta maxima
                              
                           
                        
               
                  
                              Zona
                           
                           
                              :
                           
                           
                              Juodoji jūra
                           
                        
            
                  Bulgarija
               
               
                  48 (1)
                  
               
               
                  Prevencinis BLSK
                  Taikomas Reglamento (EB) Nr. 847/96 3 straipsnis.
                  Reglamento (EB) Nr. 847/96 4 straipsnis netaikomas.
                  Taikomas Reglamento (EB) Nr. 847/96 5 straipsnis.
               
            
                  Rumunija
               
               
                  48 (1)
                  
               
            
                  EB
               
               
                  96 (1)
                      (2)
                  
               
            
                  BLSK
               
               
                  Netaikoma
               
            
         
      
                  
                              Rūšis
                           
                           
                              :
                           
                           
                              Atlantinis šprotas
                              
                                 Sprattus sprattus
                              
                           
                        
               
                  
                              Zona
                           
                           
                              :
                           
                           
                              Juodoji jūra
                           
                        
            
                  EB
               
               
                  12 750 (3)
                  
               
               
                  Prevencinis BLSK
                  Taikomas Reglamento (EB) Nr. 847/96 3 straipsnis.
                  Reglamento (EB) Nr. 847/96 4 straipsnis netaikomas.
                  Taikomas Reglamento (EB) Nr. 847/96 5 straipsnis.
               
            
                  BLSK
               
               
                  Netaikoma
               
            
         (1)  Atitinkamos kvotos bus sumažintos iki 38 tonų, atitinkamai sumažinant BLSK iki 76 tonų, išskyrus jei iki 2010 m. vasario 15 d. atitinkamos nacionalinės valdžios institucijos pateiks išsamius nacionalinius kontrolės planus ir po to juos patvirtins Komisija.
      
         (2)  Paprastojo oto žvejyba iki 2010 m. vasario 15 d. neleidžiama. Bet kokia paprastojo oto priegauda su kitų žuvų ištekliais iki 2010 m. vasario 15 d. iškraunama ir išskaičiuojama iš nacionalinių kvotų.
      
         (3)  Gali būti žvejojama tik laivų, plaukiojančių su Bulgarijos arba Rumunijos vėliava.
   
   
      II PRIEDAS
      
         Pereinamojo laikotarpio techninės priemonės
      
      
                  1.
               
               
                  Jokia paprastųjų otų žvejybos veikla Juodosios jūros Europos bendrijos vandenyse neleidžiama balandžio 15 d.–birželio 15 d.
               
            
                  2.
               
               
                  Paprastiesiems otams žvejoti naudojamų dugninių statomų tinklų mažiausias leistinas akių dydis turi būti 400 mm.
               
            
                  3.
               
               
                  Mažiausias iškraunamų paprastųjų otų ilgis – 45 cm, matuojant pagal Reglamento (EB) Nr. 850/98 18 straipsnį.